**Μηχανικός Κατασκευής**

**Σύντομο Προφίλ Ρόλου:** Υποστηρίζει τον προγραμματισμό και την παρακολούθηση των εργασιών κατασκευής και βαριάς συντήρησης των αυτοκινητοδρόμων της εταιρείας Νέα Οδός ΑΕ, έτσι ώστε να εξασφαλίζεται η τήρηση των προτύπων ποιότητας και ασφάλειας που υπαγορεύονται από τις διαδικασίες της Εταιρείας και την ισχύουσα Σύμβαση Παραχώρησης.

Η έδρα της θέσης θα είναι τα κεντρικά γραφεία της εταιρείας στην περιοχή της Νέας Ερυθραίας.

**Αρμοδιότητες:**

* Παρακολουθεί τις εργασίες κατασκευής και βαριάς συντήρησης σε τμήμα αυτοκινητοδρόμου της εταιρείας, με σκοπό τη διασφάλιση της υλοποίησης των έργων σύμφωνα με τη μελέτη, τους ισχύοντες κανονισμούς και το χρονοδιάγραμμα.
* Συμμετέχει στον προγραμματισμό των έργων καθώς και στην δημιουργία και παρακολούθηση του ετήσιου προϋπολογισμού του τμήματος Κατασκευής, έτσι ώστε να τηρούνται οι συμβατικές υποχρεώσεις του παραχωρησιούχου.
* Πραγματοποιεί τακτικές επιθεωρήσεις και ελέγχους στο πεδίο, εποπτεύοντας την τήρηση των συμβατικών υποχρεώσεων των υπεργολάβων και των εξωτερικών τεχνικών συμβούλων για την αποτελεσματικότητα των δραστηριοτήτων τους.
* Συντάσσει προμετρήσεις, προϋπολογισμούς και τα λοιπά διαγωνιστικά τεύχη για τη διεξαγωγή διαγωνισμών επιλογής υπεργολάβων και συμβούλων.
* Ελέγχει επιμετρήσεις, πιστοποιήσεις και λοιπά συμβατικά κείμενα.
* Συντονίζει και αξιολογεί τα αποτελέσματα των επιτόπου και εργαστηριακών ποιοτικών δοκιμών και γεωμετρικών ελέγχων.
* Παρακολουθεί την εξέλιξη των συμβάσεων ελέγχοντας και φροντίζοντας για την τήρηση των προβλέψεων αναφορικά με τον προϋπολογισμό, τα χρονικά ορόσημα και την ποιότητα κατασκευής.
* Συλλέγει και αρχειοθετεί τα απαραίτητα στοιχεία κατά την πορεία προετοιμασίας και υλοποίησης των έργων.
* Προγραμματίζει και συμμετέχει σε συσκέψεις με Φορείς σχετικά με τη μελέτη και την πορεία εξέλιξης των έργων.
* Ελέγχει και σχολιάζει μελέτες και μεθοδολογίες κατασκευής.
* Συντάσσει εκθέσεις προόδου των έργων κατασκευής & εργασιών βαριάς συντήρησης (πρόοδος των εργασιών, ανάλυση ρίσκου, μελλοντικές/τρέχουσες απαιτήσεις, μηνιαία αλληλογραφία) προκειμένου να διευκολύνεται η έγκαιρη και ακριβής ενημέρωση των εμπλεκόμενων φορέων.
* Επικοινωνεί και παρακολουθεί την εφαρμογή των διαδικασιών Υγείας & Ασφάλειας της εταιρείας κατά τη διάρκεια των εργασιών κατασκευής & βαριάς συντήρησης, για την προστασία και τη βελτίωση των σχετικών προτύπων ποιότητας, υγείας και ασφάλειας.

**Απαραίτητα Προσόντα:**

* Δίπλωμα Πολιτικού Μηχανικού ΑΕΙ
* Μεταπτυχιακός τίτλος σπουδών στο σχεδιασμό ή τη διαχείριση έργων θα θεωρηθεί προσόν
* Τουλάχιστον 3 έτη προηγούμενη επαγγελματική εμπειρία σε: Κατασκευή ή επίβλεψη Δημοσίων Έργων, Διαχείριση Υπεργολάβων, Σύνταξη τευχών δημοπράτησης και Σύνταξη αναφορών
* Άριστη γνώση Αγγλικής γλώσσας
* Άριστη γνώση χειρισμού MS Office
* Άριστη χρήση AutoCAD

**Ιδανικό Προφίλ Υποψηφίου:**

* Αναλυτική σκέψη και μεθοδικότητα
* Ικανότητα οργάνωσης και διαχείρισης του χρόνου
* Ικανότητα συνεργασίας
* Προσαρμοστικότητα και κριτική σκέψη
* Αποτελεσματική επικοινωνία

Οι ενδιαφερόμενοι/ες μπορούν να στείλουν το βιογραφικό τους σημείωμα στο hr@neaodos.gr αναγράφοντας τον τίτλο της θέσης.